**Charles Stewart Rolls** (født 27. august 1877 i London, død 12. juli 1910 i Southbourne ved Bournemouth) var en engelsk bil- og flypioner.

Oppvekst
--------

Medaljer vunnet av Rolls, Monmouth Museum
Rolls ble født i London som tredje sønn av Baron Llangattock og Lady Llangattock. Tross at han var født i London, beholdt han sterke familiebånd til sitt barndomshjem i Wales. Etter barneskolen *Mortimer Vicarage Preparatory School* i Berkshire ble han utdannet ved Eton College. Der utviklet han sin interesse for motorer, noe som gav ham kallenavnet "Dirty Rolls".

Bilinteresse
------------

I 1894 tok han privattimer i Cambridge, noe som hjalp ham til å komme inn på Trinity College i Cambridge, der han studerte mekanikk og vitenskap. I 1896 reiste han til Paris for å kjøpe sin første bil, en Peugeot Phaeton og meldte seg inn i den franske bilklubben. Som tidlig bilentusiast sluttet han seg til organisasjonen *Self-Propelled Traffic Association*. De som drev kampanje mot restriksjoner lagt på motoriserte kjøretøyer gjennom *Locomotive Act*. Rolls ble i 1897 et av de første medlemmer i den britiske automobilklubben.

Sykler, dampbåt, tog
--------------------

Rolls var en svoren syklist og i 1896 vant han sykkelløp i Cambridge. Året etter ble han valgt til kaptein i universitetets sykkelklubb, *Cambridge University Bicycle Club*.
Rolls tok sin eksamen fra Cambridge i 1898 og begynte å arbeide på en dampbåt, «Santa Maria» etterfulgt av jobb ved *London and North Western Railway* i Crewe.

Bilbutikk
---------

Det var likevel hans talent som selger og interesse for praktisk ingeniørarbeide som førte til at han i 1903, med hjelp av pengestøtte fra sin far på 6 600 pund ble en av Englands første bilforhandlere. Firmaet lå i Fulham og importerte og solgte franske Peugeot og belgiske Minerva.

Starter Rolls-Royce
-------------------

HRH The Duke of York, Lord og Lady Llangattock, Sir Charles Cust og C.S. Rolls i *The Hendre* 1900
Rolls møtte Henry Royce gjennom Henry Edmunds som var en venn i bilklubben, og direktør for Royce Ltd. Edmunds viste ham Royces bil og arrangerte det historiske møte mellom Rolls og Royce den 4. mai 1904. Tross hans interesse for tre- eller fire-sylindrede biler, ble Rolls imponert over den to-sylindrede "Royce 10" og i en etterfølgende avtale 23. desember 1904 ble de to enige om at Rolls skulle ta inn alle de biler som Royce kunne bygge. Bilene ble markedsført med navnet "Rolls-Royce".

Bronsebyste i Derby Industrimuseum
Den første Rolls-Royce ble avduket i Paris i desember 1904. Rolls og Royce formaliserte sitt partnerskap gjennom firmaet Rolls-Royce Limited. Rolls ble teknisk direktør med en årlig lønn på 750 pund, pluss fire prosent av den fortjeneste som overskred 10 000 pund. Rolls stod for den det finansielle og forretningsdriften. I 1907 ble navnet Rolls-Royce Limited endret til "C.S. Rolls & Co".

Luftballonger
-------------

Monmouth Gassverk 1906 Charles Rolls (i kurven) og Lord Llangattock (til høyre for Rolls) Lady Llangattock (venstre i kurven).
Rolls var også en foregangsmann innen luftfart. Han hadde gjennomført mer enn 170 ballongoppstigninger. Han var blant de som stiftet Royal Aero Club i 1903 og var den andre i landet med lisens til å føre ballonger. I 1903 vant han også Gordon Bennett Gold Medal for lengste ballongferd.

Flymotorer
----------

I 1907 forsøkte han uten hell å overtale Royce til å bygge en flymotor. I 1909 kjøpte han en av seks Wright Flyer, bygget av Short Brothers på lisens fra brødrene Wright og gjennomførte mer enn 200 flygninger. Den 2. juni 1910 ble han den første til å krysse Den engelske kanal to ganger non-stop på 95 minutter. For denne bragd fikk han gullmedalje fra Royal Aero Club. En statue av ham, til minne om dette står i Monmouth og en annen i Dover.

Flyulykken
----------

Forsiden på Illustrated London News, 16. juli 1910 som viser vraket av flyet da Rolls ble drept
Den 12. juli 1910, i en alder av 32 år. omkom Rolls i en flyulykke ved Hengistbury flyplass i Southbourne ved Bournemouth da halen på hans Wright Flyer røk under et flystevne. Han ble den første brite til å miste livet i en flyulykke med motorisert fly og den ellevte i verden. En statue til hans minne hvor han sees å holde modell av en to-dekker ble reist i Monmouth. Ytterligere minne om ham ble avduket i 1981 ved St Peters School ved Hengistbury Airfield.

Referanser
----------

1. 1 2   Find a Grave, Find a Grave 35020681, besøkt 9. oktober 2017[Hentet fra Wikidata]
2. ↑   Social Networks and Archival Context, oppført som Charles Rolls, SNAC Ark-ID w6hm7xfb, besøkt 9. oktober 2017[Hentet fra Wikidata]
3. ↑   Encyclopædia Britannica Online, Encyclopædia Britannica Online-ID biography/Charles-Stewart-Rolls, besøkt 9. oktober 2017[Hentet fra Wikidata]
4. ↑   Gran Enciclopèdia Catalana, Gran Enciclopèdia Catalana-ID 0056575[Hentet fra Wikidata]
5. ↑   The Peerage, oppført som Hon. Charles Stewart Rolls, The Peerage person ID p19474.htm#i194737, besøkt 9. oktober 2017[Hentet fra Wikidata]
6. 1 2 3 4 5   Oxford Dictionary of National Biography, Oxford Biography Index Number 35817[Hentet fra Wikidata]
7. 1 2  Pugh, Peter (2001). *The Magic of a Name – The Rolls-Royce Story: The First 40 Years*. Icon Books. ISBN 1-84046-151-9.
8. ↑  Vance, James (1992). *Ways of the World: A History of the World's Roads and of the Vehicles That Used Them*. Rutgers University Press. ISBN 0-8135-2691-4.
9. ↑  The Bicycle, 15 July 1942.
10. 1 2  «Charles Rolls». *BBC*. Besøkt 29. juni 2011.
11. ↑  «The Royal Aero Club of the United Kingdom – Official Notices to Members» (PDF). *Flight*: 185. mars 1910. Besøkt 29. juni 2011.

|  |  |
| --- | --- |
| Oppslagsverk/autoritetsdata | Encyclopædia Britannica **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** NKC
 |